b'\n_START_ARTICLE_\nPinna kire\xc3\xa4ll\xc3\xa4\n_START_SECTION_\nJuoni\n_START_PARAGRAPH_\nElokuvan tarina kertoo Sheenin esitt\xc3\xa4m\xc3\xa4st\xc3\xa4 palomiehest\xc3\xa4 Lyle Wilderist\xc3\xa4. Wilder on tehnyt sankarillisia tekoja palomiehen\xc3\xa4, mutta en\xc3\xa4\xc3\xa4 h\xc3\xa4n ei ole kovin tasapainoinen ihminen. Se johtuu p\xc3\xa4\xc3\xa4osin siit\xc3\xa4, ett\xc3\xa4 h\xc3\xa4n on menett\xc3\xa4nyt vaimonsa ja poikansa. H\xc3\xa4nt\xc3\xa4 \xc3\xa4rsytt\xc3\xa4\xc3\xa4 suunnattomasti naapurissa asuvat ja mekastavat Bravertonin perheen lapset. H\xc3\xa4nen mielens\xc3\xa4 tekee opettaa oikeita kasvatusmetodeja perheen vanhemmille. Lyle siteeraa usein Raamattua ja uhkailee Bravertoneja. Poliisitkin vierailevat Wilderin kotona, mutta n\xc3\xa4m\xc3\xa4 eiv\xc3\xa4t tietenk\xc3\xa4\xc3\xa4n usko pahaa kaikkien tuntemasta sankaripalomiehest\xc3\xa4. Er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 Lylen hermot pett\xc3\xa4v\xc3\xa4t lopullisesti. Aluksi h\xc3\xa4n tappaa kotiinsa tulleen korjausmiehen. Seuraavaksi h\xc3\xa4n vangitsee Bravertonin perheen heid\xc3\xa4n omaan taloonsa ja uhkaa tappaa heid\xc3\xa4t. Lopulta Bravertonin perheen \xc3\xa4iti Mare Winninghamin esitt\xc3\xa4m\xc3\xa4 Catherine Braverton saa ammuttua Lylen t\xc3\xa4m\xc3\xa4n omalla aseella.'